Hei! Det er Frank Lunde som snakker.
Jeg har tenkt å vise en demo av Universalbryter, som det kalles i Android-systemet.
Det er en tilgjengelighetsfunksjon som gjør at man kan bryterstyre brukergrensesnittet i Android.
Her ser du skjermbildet til mitt nettbrett.
En enkel Hjem-skjerm med ulike apper.
Det jeg ønsker nå er at en bryterstyring skal flytte seg automatisk over skjermen.
Det gir meg mulighet til å betjene alle appene ved hjelp av en bryter.
Når jeg starter bryterstyringa flytter en markør seg over skjermen.
Den kan flytte seg i gruppe, og når jeg velger gruppe flytter den seg innenfor den gruppen.
Trykker jeg på bryteren når den står på Notat, åpner jeg den appen.
Etter at jeg har trykket på "Trykk på" som det står øverst til venstre i skannemenyen.
Det første man gjør i Innstillinger, hvis man skal bruke en ekstern bryter, er å koble den til.
Eksterne brytere er vanligvis Bluetooth-brytere.
Men man kan også koble på en bryterboks via USB-inngang.
Og man kan bruke taster på et tastatur som brytere.
Man går til Tilkoblinger og velger Bluetooth.
Man kan da sette sin bryter i parringsmodus.
Da vil den dukke opp i denne menyen.
Da velger man den. Jeg har satt opp et tastatur jeg skal bruke som bryter.
Det er merket med blått øverst her.
Alle Bluetooth-brytere vil dukke opp her som om det var et tastatur.
Nå vil jeg finne Tilgjengelighet i hovedmenyen.
Her ligger et sett med tilgjengelighetsfunksjoner for personer med ulike funksjonshemninger.
Her er kategorier som syn og hørsel. Og så er det et valg som heter "Smidighet og samhandling".
Herunder ligger flere valg som er nyttig bl.a. for bevegelseshemmede.
Jeg åpner valget "Universalbryter".
Universalbryter er foreløpig ikke slått på.
Her står bryteren i Av-posisjon.
Jeg kan bruke ulike brytere til å samhandle med enheten min.
Jeg kan også bruke det eksterne tilbehøret som passer, eller jeg kan bruke det innebygde kameraet i front av skjermen.
Da vil for eksempel bevegelser på hodet bli registrert.
Man kan også bruke berøringsskjermen som en bryter.
Nå går jeg inn i "Innstillinger", og her har jeg allerede lagt inn fire brytere.
Slik ser den menyen ut.
Jeg har lagt inn bokstaven A som et valg som betyr "Trykk på".
Jeg ser at jeg kan bruke skjermen som en bryter, og bokstaven Z på tastaturet like så.
Nå skal jeg starte helt fra grunnen av.
Så legger jeg til en ny bryter, og bruker tilbehør som er koblet til via Bluetooth.
Jeg velger også Tilbehør hvis jeg har koblet en bryter til USB-porten.
Jeg trykker på Tilbehør og deretter den knappen på tastaturet som jeg ønsker å bruke som bryter.
Så gir jeg den et navn.
Jeg kaller den "enter" for det var den knappen jeg trykket på. Og så lagrer jeg det.
Så velger jeg handlingen bryteren skal knyttes til.
Jeg har en liste med valg. Dette er ulike funksjoner i operativsystemet.
Det kan også være funksjoner som du bruker når du skanner.
Jeg velger det øverste valget: "Velg element".
Da går jeg et steg tilbake og ser på Skanning-menyen.
Her kan vi velge hvilken type skanning vi vil bruke.
Skanning betyr at en markør flytter seg over skjermen, som jeg viste tidligere.
Vi kan velge om markøren skal flytte seg automatisk eller om vi skal bruke en bryter til å flytte den.
Men nå har jeg bare definert én bryter, og da må jeg bruke automatisk skanning.
"Autosøksløyfer" betyr hvor mange ganger skanninga skal gå før den tar en pause.
Eller før den går tilbake til forrige nivå.
Vi kan se nærmere på "Søkemetode".
Her kan vi velge Rad eller Punkt. I eksempelet jeg viste i stad, brukte jeg Rad-skanning.
Med Punkt-skanning går man fra objekt til objekt.
Da skanner man altså gjennom alle objekt på skjermen.
Rad-metoden går litt raskere enn Punkt-metoden.
Under "Søkeretning" har jeg valgt "ovenfra og ned".
Da går vi tilbake til Hjem-skjermen.
Android har en hurtigtast for tilgjengelighetsfunksjoner.
I menyen Tilgjengelighet kan man velge hvilke tilgjengelighetsfunksjoner hurtigtasten skal gi.
Hurtigtasten er tre trykk på Hjem-knappen.
Her er valgene jeg har satt opp.
Her er Universalbryter av. Jeg slår den på.
Når jeg vil stoppe bryterstyringa kan jeg altså åpne tilgjengelighetsmenyen og slå av Universalbryter.
Nå har jeg altså valgt Enter-knappen som bryterknapp på tastaturet, så nå trykker jeg på den.
Da starter bryterstyringa.
Jeg kan for eksempel gå til Meldinger og trykke der.
Da får vi opp denne skannemenyen.
Her kan vi velge hva som skal skje ved det neste brytertrykket.
"Trykk på" betyr at vi velger å trykke på det objektet vi har stoppa på.
Jeg velger "Trykk på" og åpner dermed appen.
Denne Meldings-appen er ikke så veldig innholdsrik foreløpig.
Hvilke andre valg som skal være i skannemenyen kan jeg bestemme i tilgjengelighetsinnstillinger.
Nå kan jeg velge "Bevegelser" i stedet for "Trykk på".
Her kan man da velge strykebevegelser, eller musfunksjoner.
Valget "Handlinger" er nyttig for zoom-funksjoner når man studerer bilder. Man kan også rotere skjermen osv.
Nå velger jeg "Startskjermbilde" og går tilbake dit jeg startet.
Så trykker jeg tre ganger på Hjem-knappen for å slå av bryterstyringa.
Da er jeg tilbake i tilgjengelighetsmenyen.
Under "Tilbakemelding" er det en del nyttige valg.
"Markørfarge" er fargen på markøren som vises når man skanner.
Man kan velge hvilken farge den skal ha, men det er ikke mange andre muligheter for å endre dens utseende.
"Lyd" er et valg for lyden markøren skal avgi når den flytter seg.
Man kan også slå på "Tale" og får da høre navnet på objektet skannemarkøren står på.
Helt nederst finner vi "Administrer menyalternativer". Her kan man velge hvilke alternativer man vil ha i skannemenyen.
Her kan vi slå av og på forskjellige standardvalg.
Med "Kontekstuell meny" får du en del menyvalg som er relevant for det objektet du har valgt.
De øvrige valgene her er standardvalg som er tilgjengelig på alle objekter.
La oss legge til enda en bryter.
Jeg skal fortsatt bruke et tilbehør og trykker nå på det tilbehøret jeg skal bruke.
Og gir den et navn.
Det jeg vil denne knappen skal gjøre er å flytte til neste element.
Da har jeg altså et valg som heter "Velg element", og et som heter "Flytt til neste element".
De to valgene er nyttig når vi ikke bruker "Automatisk skann".
Da ble altså timing-valgene borte, og vi står igjen med "Søkemetode" og "Søkeretning".
Nå vil et trykk på mellomromstasten flytte på markøren. Enter-tasten gjør det samme som tidligere.
Nå skal vi se hvorden det virker. Jeg trykker tre ganger på Hjem-knappen.
Så velger jeg Universalbryter.
Og trykker på Enter-tasten.
Nå er fargen på skannemarkøren rød, som jeg valgte i innstillingene.
Jeg kan nå flytte markøren ved hjelp av mellomromstasten.
Ved å trykke på Enter-tasten velger jeg raden jeg står på.
Så flytter jeg markøren igjen med mellomromstasten.
Når jeg kommer til siste valg i raden kommer den en prikkete linje rundt hele raden.
Når jeg trykker Enter-tasten nå går jeg tilbake til Rad-skanning. Altså ett nivå tilbake i skanninga.
Jeg trykker Enter på Meldinger.
Da får jeg opp igjen skannemenyen.
Her er standardvalgene som vi kunne velge selv i innstillingene.
Valget "Trykk på" er der stort sett bestanding.
Det er valget jeg vil gjøre nå, så jeg trykker på Enter for å velge raden.
Og Enter på "Trykk på" og appen er åpnet.
Så trykker jeg Enter og vil gå tilbake til Startskjermbilde.
Bryterstyring fungerer både på Hjem-skjermene og i veldig mange av appene man får i Google play.
Bryterstyringa fungerer også i mange av appene som ligger i nettbrettet eller smarttelefonen som standard.
Prøv det gjerne ut for den som har behov for det.
Les også gjerne mer om det på Kunnskapsbanken.
Takk for meg!